এ পরিবারের সদস্যদের ইন্ধনে চট্টগ্রামের রাউজানের কৃতীসন্তান নতুনচন্দ্র সিংহসহ অসংখ্য লোককে হত্যা ও পাশবিক নির্যাতন চালানো হয় বলে অভিযোগ রয়েছে। বর্তমান সরকার যুদ্ধাপরাধীদের বিচার প্রক্রিয়া শুর করায় চট্টগ্রামের  নতুনচন্দ্র সিংহের পরিবার আশা করছেন হয়তো এবার তারা এ হত্যার বিচার পাবেন। চট্টগ্রামের মুক্তিযোদ্ধা ডা. মাহফুজুর রহমান তার মুক্তিযুদ্ধবিষয়ক এক বইতে লিখেছেন, চট্টগ্রামের রাউজানে ফজলুল কাদের চৌধুরীর বাহিনীর সদস্যদের হাতে নতুনচন্দ্র সিংহসহ অসংখ্য লোককে প্রাণ দিতে হয়। এরা হিন্দুদের ঘরবাড়ি নির্বিচারে লুটপাট ও অগ্নিসংযোগ করেন।